
Emberség az embertelenségben

A Holokauszt mind a magyar, mind pedig az európai történelem egyik legmeghatározóbb korszaka volt. Ezekben az években hozott intézkedések, megtörtént események és kor ideológiája átszőtte és meghatározta az emberek mindennapjait, hatással volt a gondolkodásukra. A dolgozatom témája az embermentés és annak a történelmi korszaknak a rövid bemutatása, amely hatására szükségszerűen kialakult az életmentés. A dolgozatom célja, hogy áttekintést adjon az emberek azon csoportjáról és motivációjáról, akik az említett történelmi időszakban a társadalom kirekesztett, üldözött tagjait mentették, számukra segítséget nyújtottak. Módszerként hazai és külföldi szakirodalmak feldolgozása mellett, az empirikus kutatás során készítettem egy-egy strukturált interjút egy embermentővel és egy megmentett személlyel, melyek elsődleges forrásként igazolják a szakirodalmakból származó tényszerű és tárgyilagos információkat. Eredményként a dolgozat összegzést és áttekintést ad az embermentő akciók egyéni és szervezett formáiról, körülményeiről és az életmentők motivációjáról.



